stanford-oval/wikipedia huggingface dataset:
רוברט קר (ספורטאי)
שיאים אישיים

ריצת 100 מטר: 10.9 שניות (1908)
ריצת 200 מטר: 21.5 שניות (1908)
מערת הקריסטלים

| --- | --- |

כורה (מצד ימין למטה), לצד מקבץ גבישים במערה
 מידע כללי
 מדינה:  מקסיקו מקסיקו
 מיקום:  נאיקה, מקסיקו
 קואורדינטות:  27°51′03″N 105°29′47″W﻿ / ﻿27.850833333333°N 105.49638888889°W﻿ / 27.850833333333; -105.49638888889
 תאריך גילוי:  2000 
  (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו מערת הקריסטלים(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו מערת הקריסטלים(למפת צ'יוואווה רגילה) צ'יוואווה סיודאד חוארס דליסיאס סיודד קואוטמוק פרל נואבו קאסאס גראנדס סינלואה קוא. ארצות הברית ס ו נ ו ר ה  דורנגומערת הקריסטלים(למפת צ'יוואווה מוגדלת) צ'יוואווה סיודאד חוארס דליסיאס סיודד קואוטמוק פרל נואבו קאסאס גראנדס סינלואה קואווילה ארצות הברית ס ו נ ו ר ה  דורנגומערת הקריסטלים
 
גבישי סלניט ממכרה נאיקה
מערת הקריסטלים (בספרדית: Cueva de los Cristales) היא מערה המחוברת למכרה נאיקה 300 מטר מתחת לפני האדמה בנאיקה, במדינת צ'יוואווה שבמקסיקו. האולם המרכזי מכיל גבישי סלניט ענקיים (גבס, CaSO4·2 H2O), מהגבישים הטבעיים הגדולים ביותר שנמצאו אי פעם. הגביש הגדול ביותר שנמצא במערה הוא באורך 11 מטר, בקוטר 4 מטרים ומשקלו 55 טון. המערה חמה בצורה קיצונית והטמפרטורות בה מגיעות ל-58 מעלות צלזיוס עם 90 עד 99 אחוזי לחות. תנאים אלה מקשים על חקר המערה. ללא ציוד הגנה מתאים אנשים מסוגלים לסבול כ-10 דקות חשיפה בלבד.
קבוצת מדענים בשם "פרויקט נאיקה" מעורבת בחקר המערות באזור המכרה.
היווצרות הגבישים

מכרה נאיקה שוכן באזור געשי. מתחת למערה רוחשת מגמה אשר מחממת אותה. במשך כחצי מיליון שנה הייתה מערה מלאה מים רוויים במינרלים שונים כולל כמויות גדולות של גבס. בזמן הזה, שררה במערה טמפרטורה של מעל 50 מעלות צלזיוס, מה שאיפשר לגבישים להיווצר ולגדול לממדים ענקיים.
גילוי

בשנת 1910 כורים גילו מערה מתחת לעבודות הכרייה בנאיקה, מערת החרבות (Cueva de las Espadas). המערה ממוקמת 120 מטר מעל מערת הקריסטלים ומכילה גבישים קטנים ומרהיבים (באורך של כמטר אחד). הגבישים לא גדלו מעבר לכך מפני שהטמפרטורה במערה זו אינה גבוהה מספיק.
מערת הקריסטלים התגלתה בשנת 2000 על ידי כורים שחפרו מעבר חדש. המערה היא חור בצורת פרסת סוס בתוך סלע הגיר. הרצפה שלה מכוסה בגושי גבישים שטוחים. גבישי ענק יוצאים מבלוקים אלו ומרצפת המערה. הגישה למערה אפשרית כיום מכיוון שחברת הכרייה שואבת את המים ומונעת מהם למלא את המערה. לו השאיבה הייתה נעצרת, המערה הייתה מתמלאת מחדש. הגבישים נהרסים במגע ממושך עם אוויר, לכן פרויקט נאיקה מנסים לתעד ויזואלית את הגבישים לפני שיהרסו.
אולם נוסף התגלה בחפירות בשנת 2009. המערה החדשה, בשם ארמון הקרח, מצויה בעומק של 150 מטר ואיננה מוצפת, והגבישים בה קטנים בהרבה.
סגירה עתידית

המערה הוצגה בערוץ דיסקברי בתוכנית "נאיקה: מאחורי מערת הקריסטלים" בפברואר 2011. בתוכנית נרמז כי קיימים אולמות נוספים, אך חקר נוסף יצריך הריסה של גבישים. נאמר שם שהמערה לבסוף תסתם מחדש ושפני המים בה יעלו מחדש.
מארש ראקוצי

| --- | --- |
 מדינה:  הונגריה הונגריה
 מילים:  לא ידוע
 לחן:  הקטור ברליוז
 
מארש ראקוצי (בהונגרית: Rákóczi-induló), המכונה לעיתים "מארש הונגרי" היה אחד מהמנוני המדינה הבלתי רשמיים של הונגריה לפני שפרנץ קלצ'יי כתב את ההמנון ההונגרי. סביר להניח שהוא הולחן על ידי ניקולאוס שול ב-1820. המנגינה שימשה מאוחר יותר ביצירות מפורסמות רבות, בעיקר: ב"הקללה של פאוסט" (הקטור ברליוז) וברפסודיה ההונגרית מס' 15 (פרנץ ליסט).
המקור

מקורו של "מארש ראקוצי" הוא ב"שיר ראקוצי" (בהונגרית: Rákóczi-nóta), לחן שהופיע לראשונה באמצע המאה ה-17 עם מילים שונות. המילים הידועות הראשונות של השיר הזה הן שיר של קורוצים שהיה קינה שקבל על חוסר המזל של המדיארים ועל הדיכוי ההבסבורגי וקרא בחזרה לנסיך פרנץ ראקוצי השני, שהיה מנהיג המרד ההונגרי (מלחמת העצמאות של ראקוצי) בין 1703 לבין 1711, כדי להציל את אנשיו. על אף שהמסורת מספרת שגרסה זו הייתה השיר האהוב על פרנץ ראקוצי השני וכנר החצר שלו, מיהאי בארנה, היה תאורטית המלחין של השיר, חוקרים נוטים להסכים ביניהם שהשיר הולחן הרבה אחרי, בסביבות 1730 על ידי מלחין אנונימי אחד או יותר. גרסה זו הייתה פופולרית מאוד במאה ה-18 והפכה לשיר עם יותר מ-20 גרסאות שהושר גם לאחר מהפכת 1848 בהונגריה. השיר נתן השראה למשוררים שנדור פטפי, פרנץ קלצ'יי וקלמן טאלי.
הגרסה האינסטרומנטלית, המכונה "מארש ראקוצי", הופיעה כמעט 100 שנים מאוחר יותר, בעשורים הראשונים של המאה ה-19. המלחין של גרסה זו נותר לוט בערפל; עם זאת, היה זה המנצח הצבאי ניקולאוס שול שפרסם לראשונה יצירות משלו בשם זה ב-1819 או ב-1820 וככל הנראה יצר את הצורה המולחנת הידועה כיום של השיר. הוא היה המנצח של הרגימנט ה-32 של צבא מלוכת הבסבורג שהורכב בעיקר מהונגרים תחת פיקודו בתקופה זו של הנסיך ההונגרי מבית אסטרהאזי ניקולאוס השני, אסטרהאזי (אנ'). הוא בוודאי הושפע מהכנר הצועני יאנוש ביהרי שעל פי הדיווחים ניגן גרסאות אינסטרומנטליות של השיר בין 1809 לבין 1820.
יצירות מפורסמות

בשנת 1846, הקטור ברליוז הגיע לפשט-בודה (בודפשט של היום) כדי לערוך שני קונצרטים על מנת להפוך את יצירותיו לפופולריות בהונגריה. לאירוע זה, כפי שהיה רגיל בתקופתו, הלחין כמה קטעים ללחנים הונגריים כדי לזכות בחסדי הקהל. אחד הקטעים הללו היה עיבוד של "מארש ראקוצי" שהפך מיד לחביב הקהל, כפי שציין ברליוז בזיכרונותיו:
... האולם רעד מצעקות חסרות תקדים ורקיעות רגליים. (...) היינו צריכים להתחיל מחדש, אבל גם בהזדמנות השנייה הקהל בקושי או בכלל לא יכול היה לשלוט בעצמו, בדיוק כמו בפעם הראשונה.
בכמה שינויים, הוא כלל את החיבור הזה מאוחר יותר גם ביצירתו לארבעה קולות סולו, מקהלה מלאה בת שבעה, מקהלת ילדים גדולה ותזמורת "הקללה של פאוסט" (אנ'), וגרסה זו היא הגרסה הידועה ביותר עד היום.
בין השנים 1823–1871 כתב פרנץ ליסט מספר עיבודים, כולל הרפסודיה ההונגרית מס' 15 שלו, המבוסס על הנושא. הפסנתרן ולדימיר הורוביץ הלחין וריאציה על "מארש ראקוצי" עם אלמנטים של גרסת ליסט וברליוז כאחד, המרחיבה מאוד את הגבורה וההברקה של יצירת ליסט. גם בלה בארטוק, יוהנס ברהמס, יוהאן שטראוס הבן, זולטאן קודאי ופרנץ ארקל שילבו את המנגינה בחלק מהיצירות שלהם.
השימוש היום

כיום המנגינה נשמעת בדרך כלל כמוזיקה בלבד, ללא המילים. גרסת ברליוז הפכה לבחירה מוזיקלית עממית פופולרית בהונגריה, במיוחד לחתונות. המארש מנוגן היום בחגיגות ממלכתיות וצבאיות והוא מארש המצעד הרשמי היום של צבא הונגריה. המנגינה שימשה במשך עשרות שנים כאות הבוקר של רדיו קושוט בתחילת השידור היומי. המארש נתן את שמו לסרט עלילתי אוסטרי-הונגרי משנת 1933 - מארש ראקוצי (אנ') - בכיכובם של גוסטב פרליך (אנ') (שגם ביים), קמילה הורן, לאופולד קרמר ואחרים. המארש מופיע גם בדרמה ההיסטורית הצרפתית La Grande Vadrouille.
ראו גם

ההמנון הלאומי של הונגריה - Himnusz.
המנון לא רשמי מסורתי של הונגריה - Szózat
הערות שוליים

↑  Domokos, Mária (1980). "The Genealogy of the Rákóczi Song". Studia Musicologica Academiae Scientiarum Hungaricae. 22 (1/4): 69–86. doi:10.2307/901992. ISSN 0039-3266. JSTOR 901992.
↑  "Magyar Néprajzi Lexikon /". mek.oszk.hu (באנגלית). נבדק ב-2021-04-12.
↑  Magyar Néprajzi Lexikon. Budapest: MTA. 1977–1982. ISBN 963-05-1285-8.
↑  "The Rákóczi March". rakoczi-indulo.oszk.hu. נבדק ב-2021-04-12.
↑  IMDb page on Rakoczy-Marsch (accessed 5.9.2013)
סבאיה

| --- | --- |

 
 מאכלים
 מוצא:  תימן תימן
 מרכיבים עיקריים:  קמח, שמרים, מלח וסוכר
סבאיה (בערבית: الصبايا) הוא מאכל תימני מסורתי.
מאפה בצק העשוי מקמח לבן, שמרים יבשים, מים, סוכר וקורט מלח. הסבאיה עשויה משכבות בצק עגולות המונחות זו על זו ומופרדות באמצעות שמן. הן נאפות על מגש עגול הנקרא "צחן" בטמפרטורה בינונית במשך כ-40 דקות.
טעמה של הסבאיה מתיקות מעודנת.
נהוג לאכול את הסבאיה בשבת בבוקר לצד ביצים, רסק עגבניות וסלטים אחרים. כדי להעשיר את טעמה, יש שנוהגים להוסיף לה גרגירי קצח או חמאה מעושנת הנקראת בלשון יהודי תימן "סאמנה".
מקור הסבאיה

מאכל זה היה נאפה רק בקהילות מעטות, ונחשב פחות מוכר בקרב אוכלוסיית יהודי תימן. הוא נחשב למאכל חגיגי הנשמר לאירועים מיוחדים כמו חגים ושבתות וזאת בשל תהליך הכנתו הארוך יחסית.
סאליוט 7 (סרט)

| --- | --- |

כרזת הסרט
 מבוסס על:  אירועים אמיתיים
 בימוי:  קלים שיפנקו 
 הופק בידי:  אנטון זלאטופולסקי סרגיי סליאנוב באקור באקוראדזה יוליה מישקננה
 תסריט:  נטליה מרקולובה אלכסיי סמולוטקוב קלים שיפנקו אלכסיי צ'ופוב
 עריכה:  Mariya Sergeyenkova 
 שחקנים ראשיים:  ולדימיר וודובצ'ניקוב אוקסנה פנדרה אלכסנדר סמוילנקו מריה מירונובה פאבל דרביאנקו ליובוב אקסיונובה ויטאלי חאייב 
 מוזיקה:  סביאטוסלב קוראשוב ולאד ז'וקוב
 צילום:  סרגיי אסטחוב איוואן בורלאקוב
 מדינה:  רוסיה 
 חברת הפקה:  CTB Films Lemon Films Studio Vita Aktiva
 חברה מפיצה:  רוסיהNashe Kino ו-VGTRK   הרפובליקה העממית של סין‏Huaxia Film Distribution
 שיטת הפצה:  וידאו על פי דרישה 
 הקרנת בכורה:  רוסיה 12 באוקטובר 2017   הרפובליקה העממית של סין 13 בינואר 2018
 משך הקרנה:  120 דקות
 שפת הסרט:  רוסית 
 סוגה:  סרט דרמה סרט הרפתקאות סרט מותחן
 תקציב:  400,000,000 רובל
 הכנסות:  783,169,039 רובל
 פרסים:  פרס נשר הזהב בקטגוריית הסרט העלילתי הטוב ביותר
 אתר רשמי
 דף הסרט ב־IMDb
 
סאליוט 7 הוא סרט קולנוע עלילתי רוסי שובר קופות משנת 2017 בבימויו של קלים שיפנקו. הסרט מגולל את מעשיהם יוצאי הדופן של הקוסמונאוטים הסובייטיים במבצע החילוץ של תחנת החלל "סאליוט 7", בעת נפילתה הלא מבוקרת על כדור הארץ בשנת 1985. הסרט מבוסס על אירועים אמיתיים אך הקשר בין הסרט לאירועים כפי שהתרחשו במציאות קלוש למדי, אם כי הרקע הוא אמין בדרך כלל. בסרט מככבים ולדימיר ודוביצ'נקוב ופאבל דרוויאנקו.
ב-27 ביולי 2017 הוקרן קטע בן 30 דקות מתוך הסרט בפני תושבי בייקונור, אנשי רוסקוסמוס ועובדי מפעלי תעשיית החלל ברוסיה והוקרן לאחר מכן גם במהלך Fantastic Fest בטקסס, ארצות הברית, שם זכה לביקורות מהללות.
אירוע הבכורה של הסרט, באורך השעתיים, נערך בקלינינגרד ב-18 באוגוסט 2017 במסגרת פסטיבל לסרטים קצרים בעיר. הקרנה מסחרית של הסרט תוכננה תחילה ל-4 באוקטובר 2017, במלאת 60 שנה לשיגור ספוטניק 1, אך לבסוף התאריך הוזז ל-12 באוקטובר 2017.
בסוף השבוע הראשון להקרנתו צפו בו למעלה ממיליון איש והוא הכניס למעלה מ-783 מיליון רובלים ועד מהרה התברג בראש טבלת שוברי הקופות ברוסיה כשהוא מכניס חצי מיליארד רובל בתוך 3 שבועות. בינואר 2018 האקדמיה הרוסית לקולנוע העניקה לסרט את פרס נשר הזהב בטקס פרסי נשר הזהב הרוסי ה-16, בקטגוריית הסרט העלילתי הטוב ביותר לצד פרס נוסף על העריכה הטובה ביותר. בפברואר 2018 היה מועמד לפרס התאחדות מפיקי הקולנוע והטלוויזיה בקטגוריית הסרט העלילתי באורך מלא הטוב ביותר.
תקציר עלילת הסרט

11 בפברואר 1985. תחנת החלל הסובייטית "סאליוט 7" נמצאת בחצי השנה האחרונה במצב טיסה אוטומטי כשלפתע היא מתחילה לאבד שליטה ואינה מגיבה לאותות מהמרכז לניהול שיגורים. עד מהרה מהנדסי החלל של ברית המועצות מבינים כי התרסקותה על כדור הארץ הוא עניין של זמן בלבד והיא עלולה לפגוע על פני כל נקודה בכדור הארץ בתקופה של מתיחות בין ברית המועצות למדינות המערב.
6 ביוני 1985. לאחר שלושה חודשי הכנה הוחלט לשלוח את החללית סויוז T-13 עם צוות של שני הקוסמונאוטים המוכשרים ביותר באותה עת — ולדימיר פיודורוב ומהנדס הטיסה ויקטור אליוחין, על שניהם מוטלת המשימה להגיע לתחנת החלל, להשתלט עליה ולמנוע את התרסקותה על כדור הארץ בכל מחיר.
עד מהרה אליוחין ופיודורוב מבינים כי סיכוייהם לחזור לכדור הארץ בחיים הוא מזערי עד אפסי...
הבדלים בין עלילת הסרט לאירועים במציאות

כפי שנאמר למעלה הסרט מבוסס על אירועים אמיתיים אבל באופן די קלוש, להלן ההבדלים הבולטים ביותר בין עלילת הסרט לאירועים שהתרחשו באמת בתחנת החלל סאליוט 7:
- בסרט לאחר שהקוסמונאוטים עוגנים בתחנה הם מנסים להציל אותה,  אך בסופו של דבר נכשלים ונאלצים לנטוש אותה. במציאות לעומת זאת הקוסמונאוטים הצליחו להפעיל את התחנה והיא פעלה כרגיל עד סוף המשימה.
- בסרט פורצת שרפה בתחנת החלל ואחד הקוסמונאוטים נכווה קשות - במציאות אמנם קוסמונאוט אחד חלה בזמן המשימה אבל מדובר היה במחלה קלה בלבד, לא בפציעה משריפה כלשהי ובוודאי שלא בפציעה חמורה.
- לקראת סוף הסרט מתקבלת ההחלטה בסוכנות החלל הסובייטית להחזיר רק קוסמונאוט אחד ולנטוש את השני בחלל מחוסר יכולת להחזיר את שניהם - במציאות לא היה שום דבר שקרוב לזה.
- בסרט האמריקאים משגרים מעבורת חלל ריקה ממטען כדי לנסות לסייע לצוות סליוט 7 או כדי להשתלט עליה, המעבורת מתקרבת מאוד אל התחנה הפגועה, הקוסמונאוטים מסמנים לטייסי המעבורת שהם בשליטה ואז המעבורת מתרחקת מהם ופונה לדרכה - במציאות אמנם היו שלושה שיגורים של מעבורות חלל בזמן המשימה הנ"ל (שארכה יותר ממאה ימים) אך כולן נשאו לוויינים בתא המטען ואף לא אחת התקרבה לסליוט 7.
צוות השחקנים

| שחקן/ית | הדמות בסרט | דמות היסטורית עליה מבוססת |
| --- | --- | --- |
| ולדימיר ודוביצ'נקוב | ולדימיר פיודורוב, מפקד החללית | ולדימיר דז'אניבקוב, מפקד חללית הסויוז T-13 |
| פאבל דרביאנקו | ויקטור אליוחין, מהנדס הטיסה | ויקטור סאביניך, מהנדס הטיסה של הסויוז T-13 |
| אלכסנדר סמוילנקו | ויטאלי חאייב, מפקד השיגורים | ואלרי ריומין |
| מריה מירונובה | נינה פיודורובה, רעייתו של ולדימיר |  |
| אוקסנה פנדרה | לזארבה, טייסת חלל |  |
| ניקיטה פאנפילוב | זאיצב, טייס חלל |  |
| ליובוב אקסיונובה | ליליה אליוחינה, רעייתו של ויקטור |  |
| פולינה רודנקו | אוליה פיודורובה, בתו של ולדימיר |  |
| אלכסנדרה סרבריאקובה | עובדת המרכז לניהול שיגורים |  |
| קלים שיפנקו | אסטרונאוט אמריקאי |  |
פרסים ומועמדויות

| פרס | קטגוריה | מועמדים/מקבלי הפרס | תוצאה |
| --- | --- | --- | --- |
| פרס נשר הזהב | הסרט העלילתי הטוב ביותר | קלים שיפקו | זכייה |
| פרס נשר הזהב | העריכה הטובה ביותר | סרגיי בייסאו, מריה סרגיינקובה | זכייה |
| פרס ניקה | עבודת הצילום הטובה ביותר | סרגיי אסטאחוב, איוואן בורלאקוב | זכייה |
הערות שוליים

↑  "Салют-7": история подвига, который никто не смог повторить
1 2  «Притяжение» и «Салют-7» выходят в зарубежный прокат
↑  נתוני הסרט באתר קרן הקולנוע הרוסי
↑  הכנסות באתר Kinobusiness.com
1 2  Касса России: «Салют-7» ворвался в топ-3 российских блокбастеров за 2017 год
↑  На Байконуре прошла презентация фильма «Салют-7». Журнал «Новости космонавтики» // novosti-kosmonavtiki.ru (27 июля 2017 года)
↑  Russia’s space blockbuster Salyut-7 is a fascinating look at cinematic heroism
↑  Новости. Всероссийская премьера фильма «Салют-7» на открытии «Короче-2017». korochekino.ru (8 августа 2017 года)
↑  Сусанна Альперина. На фестивале «Короче» в Калининграде впервые показали фильм «Салют-7». רוסיסקאיה גאזטה // rg.ru
↑  Актёр Вдовиченков назвал космонавтов героями, которые делают невероятное. ria.ru (27 июля 2017 года)
↑  Фильм "Салют-7" выходит в прокат 5 октября
↑  "Салют-7" бьет рекорды: блокбастер посмотрели уже миллион человек, דיווח באתר Vesti.ru (ברוסית)
↑  Кассовые сборы в России и СНГ за уик-энд 12–15 октября, 2017, אתר kinobusiness.com
↑  Объявлены номинанты премии Ассоциации продюсеров кино и телевидения
| פרס נשר הזהב הרוסי לסרט הטוב ביותר |
| --- | --- | --- |
| 2003—2010 | קוקושקה (2003) • השיבה (2004) • 72 מטרים (2005) • הפלוגה התשיעית (2006) • האי (2007) • 12 (2008) • שדה פראי (2009) • המגונדרים (2010) |  |
| 2011—2020 | איך סיימתי את הקיץ (2011) • ילנה (2012) • הטיגר הלבן (2013) • אגדה מספר 17 (2014) • מכת שמש (2015) • אודות האהבה (2016) • גן עדן (2017) • סאליוט 7 (2018) • המלחמה של אנה (2019) • טקסט (2020) |  |
| 2021— | יומן המצור (2021) • מחליקיים של כסף (2022) • אדמונית (2023) |  |
השחקנים ולדימיר ודוביצ'נקוב ופאבל דרביאנקו
מעשה רקח

ערך זה עוסק בספר של הרב מסעוד חי רקח. אם התכוונתם לספרו של רבי אלעזר רוקח רבה של אמסטרדם, ראו .
|  מידע כללי |
| --- | --- |
 מאת:  מסעוד חי רקח 
 נושא:  משנה תורה 
 הוצאה
 תאריך הוצאה:  המאה ה-18 (בכתב יד)  הודפס בשלבים בהמשך
 
ספר מעשה רקח
מעשה רקח הוא ספר פירוש על משנה תורה לרמב"ם מאת הרב מסעוד חי רקח.
בתחילת הספר העתיק המחבר פירושים על הרמב"ם ממספר ראשונים ובראשם ר' אברהם בן הרמב"ם. ספר מעשה רקח נחשב לאחד מספרי היסוד של הפירושים למשנה תורה, הן בזכות ברור הגרסה המדויקת של הרמב"ם (על ידי השוואת שבעה נוסחים של הרמב"ם) והן בזכות פירושי הרב רקח עצמו. במשך עשרות שנים בספר זה הייתה הגרסה המודפסת היחידה של כתבי ר' אברהם בן הרמב"ם, דבר שנתן חשיבות גדולה לספר.
החיבור הוא בן ארבעה כרכים, כשרק חלק א' יצא בחיי המחבר, בדפוס ונציה בשנים 1742 - 1743, חלקים ב' וג' הודפסו בשנים 1862 - 1863 בדפוס ליוורנו, וחלק ד' הודפס בשנת 1964 בירושלים על ידי הרב שמואל עקיבא שלזינגר. החידושים של הרב רקח מגיעים עד לאמצע "ספר קנין" ומשם ואילך- יש חידושים של חתנו, רבי נתן אדאדי, בעל "נתן מאורות".
פרטים ביבליוגרפיים

במרכז דפי הספר נדפס נוסח הרמב"ם ומצדדיו הפירוש מעשה רקח בשני טורים כשמעל כל טור הכותרת מעשה רקח. בהקדמתו הכין המחבר מענה לשאלה צפויה ("וכאן הבן שואל") מדוע הוא שינה מהמקובל ולא הדפיס את השגות הראב"ד יחד עם לשון הרמב"ם, הסברו הוא שבתוכניתו לא היה להתעסק ב"תירוצים והלצות" על השגות הראב"ד כי כבר קדמוהו המגיד משנה והכסף משנה "ואינו בדין להזכיר ההשגה בלא ההלצה".
חלק א - נדפס בחיי המחבר בוויניציאה בשנים תק"ב-תק"ד (1742 – 1743), עם הסכמות רבני ויניציאה ובו רפ"ו עמודים.
חלק ב' - נדפס בליוורנו בשנת תרכ"ב (1862) על ידי בן בתו של המחבר רבי חיים אברהם אדאדי עם הסכמות רבני טבריה, ליוורנו, טריפולי ורבי חיים פאלאג'י ובו קנ"ז דפים.
חלק ג' - נדפס בליוורנו בשנת תרכ"ג על ידי רבי יעקב רקח (תק"ס - תרנ"א) דור חמישי למחבר ובו קס"ז דפים.
חלק ד' - נדפס לראשונה בירושלים בשנת תשכ"ד (1964) על פי כתב יד שהועתק ועוטר בהערות על ידי רבי שמואל עקיבא יפה - שלזינגר ובו שמ"ה עמודים.
נינו רבי אברהם חיים אדאדי בהקדמתו לחידושים על ח"ב של הרמב"ם שיצאו לאור על ידו כתב שיש ברשותו חידושים על חלק ד' של הרמב"ם "עד פי"א מהלכות זכייה ששם נסתלק ארון הקודש" אכן בכתב יד שעל פיו הוציא הרב שלזינגר את מהדורתו הנ"ל נכתב בסוף פ"י מהלכות זכייה ומתנה מכאן ואילך הוא ממו"ר זקיני הרב מאורות נתן זלל"ה כי כן שמעתי ממנו, וכמו שכן מוכח ממה שכתב לקמן פי"ב שאלה ופקדון וגם ממה שכתב לקמן פרק י"ב שאלה ופקדון דין י"א, וגם ממה שכתב לקמן בהל' שכנים פרק עשירי דין י"א שיטה ט יעוי"ש והוא היה חתן המלך כנודע". הרב שלזינגר כותב בפתח הספר" פעמים מספר מזכיר המחבר בכתב היד מה שכתב במקומות אחרים בהלכות שונות, ומכיוון וכל זה נדפס בחלקים הראשונים של ספרו הרי שאין כל ספק לגבי אמיתות כתב היד והדברים מעידים על עצמם מבטן של מי הם יצאו"
ראו גם

ר' מסעוד חי רקח
הערות שוליים

↑  שו"ת ויקרא אברהם (ליוורנו תרכ"ה) יו"ד סי' ד' דף ט"ז, ב מאת נינו של ה"מעשה רקח" רבי אברהם חיים אדאדי. ההקדמות לספר.
ספר מעשה רקח
רשיד משהראווי

| --- | --- |

 לידה:  1962 (בן 62 בערך) שאטי, רצועת עזה 
 מדינה:  הרשות הפלסטינית
 
רשיד משהראווי (בערבית: رشيد مشهراوي; נולד ב-1962) הוא במאי קולנוע פלסטיני.
ביוגרפיה

משהראווי נולד במחנה הפליטים א-שאטי ברצועת עזה, למשפחה בת שבעה ילדים של פליטים פלסטינים מיפו. אופיו האמנותי התבטא באהבתו לציור כבר מגיל צעיר. בגיל 12 נאלץ לעבור לתל אביב על מנת לסייע בפרנסת המשפחה בעקבות מחלת הסוכרת של אביו. הוא עבד בעבודות בנייה, מלצרות ושטיפת כלים. דרכו אל הקולנוע הייתה דרך ציור ואמנות פלסטית, כשהתחיל לעבוד כמבצע תפאורות בסרטים שונים. בין השאר עבד בסרטים: "סהרה" (1983) בכיכובה של ברוק שילדס, "זעם ותהילה" (1984), "מאחורי הסורגים" (1984), "גשר צר מאד" (1985), "אלכס חולה אהבה" (1986), ו"החולמים" (1987). במשך הזמן אף השתתף כשחקן בסרטים כ"גשר צר מאד", "עד סוף הלילה", ו"ננוע". אתר כך היה מנהל אמנותי בשני פרקים בסדרת "התזמורת" של ג'וליאן שגרן ונם היה המנהל האמנותי של הסרט "חתונה בגליל" של מישל ח'לייפי.
את סרטו הראשון יצר כבר בגיל 19, סרט קצר בן 4 דקות בשם "שותפים" משנת 1981, בו מוצגים עובדי ניקיון, ערבי ויהודי, שכל "שותפותם" מסתכמת בהוראותיו של היהודי לערבי היכן לעצור את המשאית. סרטו העלילתי הראשון היה הסרט הקצר "דרכון" (נקרא גם "תעודת מעבר"), אותו עשה בגיל 25 בשנת 1986. בסרט זה מגלמים סלים דאו ואתי אנקרי זוג המוצא עצמו תקוע על גשר בין ישראל לירדן ואינו יכול לעבור לאף אחד מהצדדים, שכן הגבר איבד את דרכונו.
בשנת 1989 יצר את סרטו הקצר "המקלט" על פועלים פלסטינים שוהים בלתי-חוקיים (שב"חים) בישראל, העובדים ביום ומסתתרים בלילה מהמשטרה. הסרט זכה בפרס הראשי בפסטיבל הקולנוע ירושלים (שנקרא אז "פרס וולג'ין" וכיום "פרס חג'ג'"). בשנת 1993 יצר את הסרט "עוצר", המתאר בצורה פסימית את חייה של משפחה בעיר עזה, המתדרדרים מן הפח אל הפחת על ידי השלטון הישראלי. הסרט הוקרן בפסטיבל קאן ובשנת 1994 זכה בפרס העיקרי בפסטיבל הסרטים הבינלאומי בקהיר. סרטו "חיפה" משנת 1995 הוקרן כאחד מסרטי "הבחירה הרשמית" במסגרת "מבט מסוים" בפסטיבל קאן.
בתקופת שהותו בישראל בשנות התשעים שהה בה באופן לא חוקי, באמצעות היתר שהייה לשעות היום שקיבל מסוחר מזון מעזה.
בשנת 1993 עבר להתגורר בהולנד, שם החל בשיתוף פעולה עם הבמאי הפלסטיני-הולנדי האני אבו אסעד, והשניים הקימו את חברת הפקות הסרטים "סרטי אלול", שהסתייעה בחברת הפקות הולנדית. ב-1996 עבר להתגורר ברמאללה, שם הוא מתגורר כיום, והחל בניסיונות ליצור קולנוע פלסטיני עצמאי, אך הללו לא צלחו. במסגרת ניסיון זה הקים את "המרכז להפקת קולנוע", שהפיק מספר סרטים עלילתיים ודוקומנטריים.
פילמוגרפיה חלקית

"המקלט" (1989)
"דאר או דור" (מערבית "בית או בתים") - סרט דוקומנטרי (1991)
"עוצר" (1993)
"חיפה" (1995)
"מתח" (1998) - יחד עם הבמאי הישראלי דוקי דרור
"כרטיס לירושלים" (2002)
"ערפאת, אחי" (2005) - דוקומנטרי
"Laila's Birthday"‏ (2008)
"Palestine Stereo"‏ (2013)
לקריאה נוספת

נורית גרץ וג'ורג' ח'לייפי, נוף בערפל: המרחב והזיכרון ההיסטורי בקולנוע הפלסטיני, עם עובד, 2006, עמ' 45–46 ו-92–107
הערות שוליים

1 2 3  Monique Roffey, Paul Prillevitz, and Khaled Hourani, "I Don't Like to Show Fights, Flags or Fire: Rashid Masharawi, Filmmaker",  The Jerusalem Times, 21 June 1996
↑  גשר צר מדי, מעריב, 13 במרץ 1988
1 2 3  גרץ וח'לייפי, 2006, עמ' 45–46
↑  "פסטיבל הקולנוע ירושלים ה-6", "פסטיבלים קודמים", אתר פסטיבל הקולנוע ירושלים
↑  Official Selection 1996 : Un Certain Regard, אתר פסטיבל קאן
↑  גרץ וח'לייפי, 2006, עמ' 95
| --- | --- |
בקרת זהויות :  NLI: 987007302568705171  BnF: cb15768422n (data)  GND: 1062480759  ISNI: 0000 0000 7849 7409  LCCN: no2004117182  NTA: 326215328  RKD: 245659  SUDOC: 070964475  ULAN: 500381243  VIAF: 56943547   WorldCat (עם VIAF): 56943547
דאג הפאג

| --- | --- |

 לידה:  20 במאי 2012 (גיל: 12) נאשוויל, ארצות הברית 
 פרופיל ב-IMDb
 
דאג הפאג (באנגלית: Doug the Pug; נולד ב-20 במאי 2012) הוא כלב מפורסם מסוג פאג המתגורר בנאשוויל, טנסי, ארצות הברית עם בעליו לסלי מוסייר.
דאג התפרסם החל מ-2014 ברשתות החברתיות, בהמשך, ב־2016 יצא הספר "דאג הפאג: מלך הפופ", שלווה במסע קידום בינלאומי.
ב-2018 המגזין פורבס ציין את דאג הפאג כחיית המחמד השנייה המשפיעה ביותר.
דאג זכה בשני פרסי בחירת הקהל עבור חיה כוכבת ב-2019 וב-2020.
בשנת 2021 הוא הופיע בקולו האמיתי בסרט המצויר "משפחת מיטשל ומלחמתה במכונות" ששודר בנטפליקס.
בשנת 2022 הוקמה עמותה על שמו העוזרת לילדים הנלחמים במחלת הסרטן ולבני משפחותיהם.
כיום דאג הוא הכלב עם הכי הרבה עוקבים ברשתות החברתיות עם 18 מיליון עוקבים.
קריירה > ברשתות החברתיות

לסלי מוסייר, בעליו של דאג, החלה להעלות סרטונים ותמונות שלו לרשתות החברתיות עוד ב-2013, היא עסקה באותה עת בקידום ברשתות חברתיות עבור מספר לקוחות. כאשר הבינה כי דאג הופך פופולרי יותר ויותר, היא פתחה לו פרופיל אינסטגרם בשנת 2014. עד 2015 הוא כבר נחשב לאחד הכלבים המפורסמים ברשתות החברתיות. כיום דאג הוא הכלב שזכה למספר העוקבים הגדול ביותר ברשתות החבריות עם למעלה מ-18 מיליון עוקבים. לדף הפייסבוק של דאג יש למעלה מ-6 מיליון לייקים ו-10 מיליארד צפיות בסרטוני פייסבוק; לחשבון האינסטגרם שלו יש 3.9 מיליון עוקבים, וחשבון הטוויטר שלו הגיע זה ליותר מ-2.6 מיליון עוקבים.
קריירה > ספרים

בשנת 2016 הבעלים של דאג, לסלי מוסייר, חיברה ספר שהפך בהמשך לרב מכר של הניו יורק טיימס בשם "דאג הפאג: מלך תרבות הפופ". לאחר יציאת ספרה, מוסייר לקחה את דאג למסע ספרים בינלאומי עם עצירות באנגליה, צרפת וארצות הברית. כדי ללוות את ספרה, מוסייר הוציאה שורה של לוחות שנה וקו של ביגוד של דאג הפאג. בהמשך יצא הספר" דאג הפאג: מלך האינטרנט" ועוד סדרה של ספרים המתאימה לילדים קטנים יותר. ספר הילדים הראשון של דאג יצא לאור בהוצאת "סקולסטיק" בספטמבר 2019.
קריירה > בקולנוע, בטלוויזיה ובפרסומות

דאג הופיע בפרסומות רבות בארצות הברית בין השאר עבור Truth, Febreze, Home Goods, Sabra ו-Pedigree Petfoods.
ב־2016 הופיע בקליפ של פול אאוט בוי "Irresistible" עם הזמרת דמי לובאטו, ב־2017 הוא הופיע בקליפ של קייטי פרי "Swish Swish", עוד ב-2017 הופיע בקליפ של הלהקה DNCE שנקרא "Kissing Strangers".
בשנת 2021 סיפק את קולו לסרט "משפחת מיטשל ומלחמתה במכונות" של "אולפני ההנפשה של סוני" וחברת "נטפליקס". במהלך שנחשב כראשון לסרט אנימציה, דאג הפאג, שהיה כבר פופולרי ברשתות החברתיות, סיפק את ה"קול" למונצ'י, הדמות המצוירת שהתבססה על כלב ילדותו של הבמאי מייק ריאנדה "מונצ'יצ'י". בעוד שהיוצרים שקלו במקור להשתמש בשחקני קול אנושיים עבור מונצ'י כפי שנעשה בדרך כלל, הם רצו להפוך את הסרט לאותנטי ככל האפשר וחיפשו את הבעלים של דאג על מנת שתאפשר להם להשתמש בנביחות שלו ובצלילים אחרים שלו עבור הסרט. בסרט מופיע דאג בנביחותיו, נחירותיו ועוד צלילים כלביים אחרים. הסרט היה מועמד לפרס האוסקר.
קריירה > סלבריטאים

בשנת 2017 בכנס הקומיק קון של וורנר ברדרס בסן דייגו דאג "ראיין" את שחקני הסדרה "ריברדייל".
דאג הופיע עם סלבריטאים שונים וגם הופיע בפסטיבלי מוזיקה, והקרנות בכורה של סרטים. בין המפורסמים שהצטלמו עם דאג ניתן למנות את שאקירה, אד שירן, ג'סטין ביבר, בילי אייליש, ג'ון לג'נד, קול ספראוס, ברנדון יורי, פיודיפאי ושחקנים מהסדרה דברים מוזרים של נטפליקס.
פרסים והוקרה

בשנת 2019, ראש עיריית נאשוויל, טנסי הכריז על 20 במאי כ"יום דאג הפאג" בעיר.
פרסים והוקרה > פרסים

Nashville Scene (2015) - Best of Nashville - "Best Instagram" Winner
Webby Awards (2016) - "Social Media Animal" Nominated
World Dog Awards (2016) - "Best Dressed" Winner
Shorty Awards (2016) - "Social Media Animal" Nominated
Shorty Awards (2017) - "Instagrammer of the Year" Winner
Nickelodeon Kids' Choice Awards (2018) - "Favorite Instagram Pet" Nominee
People's Choice Awards (2019) - "The Animal Star of 2019" Winner
People's Choice Awards (2020) - "The Animal Star of 2020" Winner